Zeus itu apa sih? Jelaskan dalam bahasa melayu ya

Zeus (; bahasa Yunani Purba: ; bahasa Yunani Moden: ) adalah raja segala dewa-dewi, penguasa Gunung Olympus dan dewa langit, cuaca, raja-raja, undang-undang, hujan, langit kayangan, kilat dan guruh dalam kepercayaan masyarakat Yunani Purba. Kedudukan dewa ini setara kedudukan Jupiter dalam mitologi Rom dan Indera dalam mitologi Hindu; dia dilambangkan petir, helang, lembu, dan pokok oak. Di samping warisan Indo-Eropah, klasik "awan-pemungut" juga berasal dari ikonografi ciri tertentu daripada budaya di Timur Purba, seperti cogan alam. Zeus sering digambarkan oleh seniman Yunani sama ada berdiri, berjalan ke depan, melontarkan petir searas apabila mengangkat tangan kanan, atau duduk bersemayam.

Dewa ini diceritakan anak bongsu Kronos dan Rhea. Dalam kebanyakan tradisi, beliau berkahwin dengan Hera, meskipun ketika ramalan Dodona, isterinya adalah Dione: mengikut Illiad, dia adalah ayah Aphrodite bersama Dione. Dia dikenali kerana kenakalan yang erotik. Kerana itu dia menghasilkan banyak keturunan yang hebat dan berani, termasuk Athena, Apollo dan Artemis, Hermes, Persephone (bersama Demeter), Dionysus, Perseus, Heracles, Helen, Minos, dan Muse (bersama Mnemosyne); bersama Hera, dia biasanya adalah ayah Ares, Hebe dan Hephaestus.